CELEX: 32005D0382
Language: lt
Date: 1116374400000
Title: 2005/382/EB: 2005 m. gegužės 18 d. Komisijos sprendimas, leidžiantis taikyti tam tikrus kiaulių skerdenų klasifikavimo metodus Vengrijoje (pranešta dokumentu Nr. C(20055) 1448)

19.5.2005   
            
            
               LT
            
            
               Europos Sąjungos oficialusis leidinys
            
            
               L 126/55
            
         
      KOMISIJOS SPRENDIMAS
   
   2005 m. gegužės 18 d.
   leidžiantis taikyti tam tikrus kiaulių skerdenų klasifikavimo metodus Vengrijoje
   (pranešta dokumentu Nr. C(20055) 1448)
   (tik tekstas vengrų kalba yra autentiškas)
   (2005/382/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje numatoma, kad kiaulių skerdenų klasifikavimas turi būti nustatomas apskaičiuojant raumeningumą pagal statistiškai pagrįstus vertinimo metodus, grindžiamus vienos ar kelių kiaulių skerdenų anatominių dalių fiziniu išmatavimu. Klasifikavimo metodus leidžiama taikyti atsižvelgiant į statistinės paklaidos didžiausią leistiną nuokrypį vertinimo metu. Šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Vengrijos vyriausybė paprašė Komisijos leisti taikyti keturis kiaulių skerdenų klasifikavimo metodus ir pateikė bandomųjų išpjaustymų, kurie buvo atlikti prieš stojimo datą, rezultatus, pateikdama Reglamento (EEB) Nr. 2967/85 3 straipsnyje nurodyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios taikyti šiuos klasifikavimo metodus, yra įvykdytos.
            
         
               (4)
            
            
               Reglamento (EEB) Nr. 3220/84 2 straipsnyje nustatyta, kad valstybei narei gali būti leidžiama pateikti skirtingo tipo kiaulių skerdeną nei tame pačiame straipsnyje nustatytą standartinį skerdenos pateikimą, jeigu šį nuokrypį pateisina komercinė praktika arba techniniai reikalavimai.
            
         
               (5)
            
            
               Skerdenos pateikimo tradicija Vengrijoje, ir atitinkamai – komercinė praktika, reikalauja, kad skerdena būtų pateikiama su poodiniais riebalais ir diafragma. Į tai reikėtų atsižvelgti koreguojant užfiksuotą svorį į standartinio pateikimo svorį.
            
         
               (6)
            
            
               Negalima leisti keisti prietaisų ar klasifikavimų metodų, išskyrus atvejus, kai Komisija, atsižvelgdama į įgytą patirtį, dėl jų priima naują sprendimą. Dėl šios priežasties dabartinis leidimas gali būti panaikintas.
            
         
               (7)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulienos skerdenoms klasifikuoti Vengrijoje leidžiama taikyti šiuos metodus:
   
               a)
            
            
               prietaisus, vadinamus „Fat-O-Meater FOM S70“ ir „Fat-O-Meater FOM S71“ bei su jais susijusius vertinimo metodus, kurių aprašymas pateikiamas priedo 1 dalyje;
            
         
               b)
            
            
               prietaisą, vadinamą „Uni-Fat-O-Meater FOM S89 (UNIFOM)“, ir su juo susijusius vertinimo metodus, kurių aprašymas pateikiamas priedo 2 dalyje;
            
         
               c)
            
            
               prietaisą, vadinamą „Ultra FOM 200“, ir su juo susijusius vertinimo metodus, kurių aprašymas pateikiamas priedo 3 dalyje;
            
         
               d)
            
            
               prietaisą, vadinamą „Fully automatic ultrasonic carcase grading (AUTOFOM)“, ir su juo susijusius vertinimo metodus, kurių aprašymas pateikiamas priedo 4 dalyje.
            
         Pirmos dalies c punkte minimam aparatui „Ultra FOM 200“ nustatoma, kad pabaigus matuoti turi būti įmanoma patikrinti ant skerdenos, ar aparatas tikrai išmatavo priedo 3 dalies 3 punkte nurodytoje vietoje SZ1 ir SZ2 matavimų vertes. Atitinkama matavimo vieta turi būti pažymėta tuo pačiu metu, kai atliekama matavimo procedūra.
   2 straipsnis
   Nepažeidžiant nuostatų, susijusių su reglamento (EEB) Nr. 3220/84 2 straipsnio 1 dalyje nurodytu standartiniu pateikimu, kiaulių skerdeną galima pateikti be poodinių riebalų ir diafragmos prieš ją sveriant ir klasifikuojant. Siekiant nustatyti lyginamąsias kiaulių skerdenų kainas, užfiksuotas šiltos skerdenos svoris sumažinamas:
   
               a)
            
            
               diafragmai 0,35 %;
            
         
               b)
            
            
               poodiniams riebalams: 1,68 %.
            
         3 straipsnis
   Prietaisų ar vertinimo metodų keisti neleidžiama.
   4 straipsnis
   Šis sprendimas skirtas Vengrijos Respublikai.
   
      Priimta Briuselyje, 2005 m. gegužės 18 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      KIAULIŲ SKERDENŲ KLASIFIKAVIMO METODAI VENGRIJOJE
      1 dalis
      „FAT-O-MEATER FOM S70 IR FAT-O-MEATER FOM S71“
      
                  1.
               
               
                  Kiaulių skerdenų klasifikavimas atliekamas „Fat-O-Meater FOM“ S70 ir „Fat O Meater FOM S71“ prietaisais.
               
            
                  2.
               
               
                  Prietaise yra įmontuotas 6 milimetrų skersmens zondas, turintis Fremstillet AF Radiometer Copenhagen/Slagteriernes Forskningsinstitut Optisk Sonde MQ tipo optinį zondą ir galintis išmatuoti nuo 5 iki 105 milimetrų gylį. Matavimo duomenis į apskaičiuotą liesos mėsos kiekį paverčia kompiuteris, atitinkamai S70 ir S71.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 54,043661 – 0,170496 × SZ1 – 0,568425 × SZ2 + 0,215384 × H2 + 0,048995 × W
                  kurioje:
                  
                              
                                 
                           
                           
                              =
                           
                           
                              apskaičiuotasis liesos mėsos kiekis (procentais)
                           
                        
                              SZ1
                              
                           
                           
                              =
                           
                           
                              nugaros riebalų storis milimetrais, matuojamas taške P1 (už 8 cm nuo skerdenos vidurinės linijos tarp trečiojo ir ketvirtojo slankstelių)
                           
                        
                              SZ2
                              
                           
                           
                              =
                           
                           
                              nugaros riebalų storis milimetrais, matuojamas taške P2 (už 6 cm nuo skerdenos vidurinės linijos tarp trečiojo ir ketvirtojo šonkaulių)
                           
                        
                              H2
                              
                           
                           
                              =
                           
                           
                              raumenų storis milimetrais, matuojamas taške P2 (už 6 cm nuo skerdenos vidurinės linijos tarp trečiojo ir ketvirtojo šonkaulių)
                           
                        
                              W
                           
                           
                              =
                           
                           
                              šiltos skerdenos svoris (kg).
                           
                        Formulė taikoma nuo 50 iki 120 kg sveriančioms skerdenoms.
               
            2 dalis
      „UNI-FAT-O-MEATER FOM S89 (UNIFOM)“
      
                  1.
               
               
                  Kiaulių skerdenų klasifikavimas atliekamas „Uni-Fat-O-Meater FOM S89 (UNIFOM)“ prietaisu.
               
            
                  2.
               
               
                  Prietaisas yra toks pat, koks yra aprašytas 1 dalies 2 punkte. Tačiau „Uniform“ skiriasi nuo „FOM“ kompiuteriu ir programine įranga, skirta profilio atspindžio iš optinio zondo interpretavimui. Be to, „Uniform“ nesujungtas su svėrimo prietaisu.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 53,527 – 0,127 × SZ1 – 0,563 × SZ2 + 0,283 × H2
                  
                  kurioje:
                  
                              
                                 
                           
                           
                              =
                           
                           
                              apskaičiuotasis liesos mėsos kiekis (procentais)
                           
                        
                              SZ1
                              
                           
                           
                              =
                           
                           
                              nugaros riebalų storis milimetrais, matuojamas taške P1 (už 8 cm nuo skerdenos vidurinės linijos tarp trečiojo ir ketvirtojo slankstelių)
                           
                        
                              SZ2
                              
                           
                           
                              =
                           
                           
                              nugaros riebalų storis milimetrais, matuojamas taške P2 (už 6 cm nuo skerdenos vidurinės linijos tarp trečiojo ir ketvirtojo šonkaulių)
                           
                        
                              H2
                              
                           
                           
                              =
                           
                           
                              raumenų storis milimetrais, matuojamas taške P2 (už 6 cm nuo skerdenos vidurinės linijos tarp trečiojo ir ketvirtojo šonkaulių).
                           
                        Formulė taikoma nuo 50 iki 120 kg sveriančioms skerdenoms.
               
            3 dalis
      „ULTRA FOM 200“
      
                  1.
               
               
                  Kiaulių skerdenų klasifikavimas atliekamas „Ultra FOM 200“ prietaisu.
               
            
                  2.
               
               
                  Prietaise yra įmontuotas ultragarsinis 4 MHz zondas (Krautkrämer MB 4 SE). Ultragarsinį signalą perveda į skaitmeninį darbo režimą, saugo ir apdoroja mikroprocesorius (Intel 80 C 32). Matavimo duomenis į apskaičiuotąjį liesos mėsos kiekį paverčia pats „Ultra-FOM“ aparatas.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 59,989 – 0,265 × SZ1 – 0,402 × SZ2 + 0,007625 × H2 + 0,08837 × W
                  kurioje:
                  
                              
                                 
                           
                           
                              =
                           
                           
                              apskaičiuotasis liesos mėsos kiekis (procentais)
                           
                        
                              SZ1
                              
                           
                           
                              =
                           
                           
                              nugaros riebalų storis milimetrais, matuojamas taške P1 (už 7 cm nuo skerdenos vidurinės linijos tarp trečiojo ir ketvirtojo slankstelių)
                           
                        
                              SZ2
                              
                           
                           
                              =
                           
                           
                              nugaros riebalų storis milimetrais, matuojamas taške P2 (už 7 cm nuo skerdenos vidurinės linijos tarp trečiojo ir ketvirtojo šonkaulių)
                           
                        
                              H2
                              
                           
                           
                              =
                           
                           
                              raumenų storis milimetrais, matuojamas taške P2 (už 7 cm nuo skerdenos vidurinės linijos tarp trečiojo ir ketvirtojo šonkaulių)
                           
                        
                              W
                           
                           
                              =
                           
                           
                              šiltos skerdenos svoris (kg).
                           
                        Formulė taikoma nuo 50 iki 120 kg sveriančioms skerdenoms.
               
            4 dalis
      „FULLY AUTOMATIC ULTRASONIC CARCASE GRADING (AUTOFOM)“
      
                  1.
               
               
                  Kiaulių skerdenų klasifikavimas atliekamas „AUTOFOM (Fully automatic ultrasonic carcase grading)“ prietaisu.
               
            
                  2.
               
               
                  Prietaisas turi 16 2 MHz ultragarsinių daviklių (Krautkrämer, SFK 2 NP) ir tarp abiejų daviklių gali išmatuoti 25 mm gylį.
                  Ultragarsu matuojamas nugaros riebalų storis ir raumenų storis.
                  Matavimo duomenis į apskaičiuotąjį liesos mėsos kiekį paverčia kompiuteris.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 52,698684 – 0,033320 x1 – 0,027910 x2 – 0,033369 x3 – 0,042006 x4 – 0,044693 x5 – 0,038184 x6 – 0,021688 x7 – 0,023770 x8 – 0,020832 x9 – 0,018833 x10 – 0,014692 x11 – 0,018321 x12 – 0,025358 x13 – 0,024304 x14 – 0,026339 x15 – 0,020495 x16 – 0,016825 x17 – 0,019075 x18 – 0,021736 x19 – 0,020635 x20 – 0,019779 x21 – 0,027397 x22 – 0,023439 x23 – 0,022317 x24 – 0,024994 x25 – 0,026247 x26 – 0,023531 x27 – 0,019013 x28 – 0,027384 x29 – 0,031072 x30 – 0,028046 x31 – 0,025150 x32 – 0,023167 x33 – 0,024394 x34 – 0,026832 x35 – 0,024874 x36 – 0,018853 x37 – 0,021229 x38 – 0,028275 x39 – 0,027372 x40 – 0,018172 x41 – 0,017360 x42 – 0,019780 x43 – 0,022921 x44 – 0,023974 x45 – 0,024597 x46 – 0,013694 x47 – 0,014177 x48 – 0,016137 x49 – 0,016805 x50 – 0,017700 x51 – 0,022157 x52 – 0,027827 x53 + 0,051671 x54 + 0,049577 x55 + 0,049119 x56 + 0,050793 x57 + 0,050356 x58 + 0,050666 x59 + 0,053370 x60
                  kurioje:
                  
                              
                                 
                           
                           
                              =
                           
                           
                              apskaičiuotasis liesos mėsos kiekis procentais,
                           
                        x1, x2 ….x60 yra „AutoFom“ išmatuoti kintamieji dydžiai.
               
            
                  4.
               
               
                  Matavimo taškų ir statistinių metodų aprašymus galima rasti Vengrijos protokolo, Komisijai perduoto pagal Reglamento (EEB) Nr. 2967/85 3 straipsnio 3 dalį, II dalyje.
                  Formulė taikoma nuo 50 iki 120 kg sveriančioms skerdenoms.